הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 27.6.2021

1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות תביעות אזרחיות נגררות לפלילים, הריני משיבה לך שניתן להיעתר לה באופן חלקי. 

2. לעניין בקשתך לקבלת מידע כמה תביעות אזרחיות נגררות לפלילים הוגשו בכל אחת מהשנים 2018-2021, מצורף בזה המידע המבוקש:
	שנה
	כמות

	2018
	67

	2019
	69

	2020
	45

	2021
	31



יובהר כי אשר לסוג העניין, רמת הדיוק של נתונים אלה במערכות המחשוב אינה מספקת כדי ביצוע ניתוחים סטטיסטיים או הסקת מסקנות תקפה.
אציין כי הנתונים לשנת 2021 הנם עד ליום 1.6.2021

3. לעניין בקשתך לקבלת פילוח של העבירות בגינן הוגשו התביעות, אשיב כי לא ניתן להיעתר לה שכן אין ברשותנו ריכוז של נתונים אלה. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 

למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק.

4. כנגד החלטה זו אתה רשאי להגיש עתירה מנהלית לבית המשפט לעניינים מנהליים בירושלים. 

5. אנו לרשותך ככל שיידרש. 

